מדיניות תגמול לשנים 2021 - 2023

מסמך מדיניות זה[[1]](#footnote-2) כולל עקרונות מרכזיים שאושרו ע"י דירקטוריון החברה, בהתאם להמלצות וועדת התגמול, באשר למדיניות תגמול של נושאי משרה, בעלי תפקיד מרכזי ועובדים אחרים, ומניעת תמריצים שיעודדו נטילת סיכונים שאינם עקביים עם יעדיה ארוכי הטווח של החברה, עם מדיניות ניהול הסיכונים שלה ועם הצורך בניהול מושכל של כספי העמיתים.

מדיניות התגמול הינה מדיניות רב-שנתית (לתקופה של 3 שנים).

עקרונות תגמול בעל תפקיד מרכזי בחברה

"בעל תפקיד מרכזי" **– מנכ"ל, מנהל כספים ראשי, משנה למנכ"ל, סמנכ"ל, מבקר פנים, מזכיר חברה, יועץ-משפטי ראשי, מנהל הסיכונים, מנהל השקעות ראשי, ראש אגף קופות גמל.**

**בעל תפקידי מרכזי, המקבל תמורה בגין תפקידו ישירות מהחברה – יחולו עליו העקרונות הבאים:**

**1. בעל תפקיד מרכזי בחברה לא יקבל תגמול במניות של החברה ו/או מכשירים מבוססי מניות ו/או אופציות.**

**2. בעל תפקיד מרכזי בחברה לא יקבל כל תשלום רכיב משתנה הנגזר מביצועיו כבעל תפקיד בחברה.**

**3. עלות השכר הממוצעת של בעל תפקיד מרכזי בחברה, לא תעלה על פי 10 מעלות השכר הממוצעת ומעלות השכר החציוני[[2]](#footnote-3) של עובדים (במשרה מלאה) המועסקים בחברה, שאינם בעלי תפקיד מרכזי.**

**4. החברה רשאית לאשר לבעל תפקיד מרכזי בחברה, שיפוי, ביטוח נושאי משרה ולביטוח תאונות אישיות, בתנאים וגבולות אחריות שלא יעלו על התנאים הקיימים לעניין זה לגבי דירקטורים בחברה.**

**5. ועדת התגמול, תהיה אחראית לאישור שינויים בשכרם ותנאי עבודתם של עובדי החברה ולאישור תנאי שכרו ועבודתו של עובד חדש בחברה.**

**6. החברה רשאית לממן השתלמות מקצועית לבעל תפקיד מרכזי, בתחום אחריותו או השתלמות מקצועית המיועדת לדירקטורים ונושאי משרה בחברה.**

**7. כל התגמולים לבעל תפקיד מרכזי בחברה[[3]](#footnote-4) ישולמו באופן ישיר לבעל התפקיד המרכזי ולא לגורם אחר לרבות חברה בשליטתו של בעל התפקיד המרכזי.**

**8. התקרה המקסימלית למענקי פרישה[[4]](#footnote-5) של בעל תפקיד מרכזי שהוא נושא משרה, מעבר ל- 100% פיצויי-פיטורים ולתנאים אחרים להם הוא זכאי על-פי דין ו/או על-פי התנאים שנקבעו לכלל העובדים בחברה – עומדת על שכר ברוטו חודשי של חודש אחד בגין כל שנת עבודה + 3 חודשי הסתגלות[[5]](#footnote-6).**

**9.** השבה ­**– החברה לא תשלם לבעל תפקיד מרכזי בה כל תשלום רכיב משתנה הנגזר מביצועיו כבעל תפקיד בחברה לפיכך, ובכפוף לקיום תנאי זה, לא יופעל בחברה מנגנון השבה של רכיב משתנה, כמפורט בפרק "תגמול" בחוזר המאוחד.**

**לחברה שמורה הזכות לפעול לגביית תשלום מכל עובד/בעל תפקיד, בכל מקרה שהתברר כי תשלום כלשהו שולם בטעות ו/או כתוצאה מהטעייה/מרמה.**

**10.** איסור גידור **– חל איסור על בעל תפקיד מרכזי ליצור הסדרי גידור פרטיים, המבטלים את השפעת הרגישות לסיכון הגלומה ברכיב המשתנה בתגמולם.**

**בעל תפקיד מרכזי, המועסק ע"י נותן שירות במיקור חוץ של פעילות מהותית – יחולו עלייו העקרונות המפורטים בפרק "תגמול" בחוזר המאוחד ויובטח כי מנגנון התגמול שלו, בשל עיסוקיו בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול לעובדי מפתח בחברה

"עובד מפתח" – **עובד שאינו נושא משרה בחברה, אשר הוגדר ע"י ועדת תגמול כ"עובד מפתח".**

**ההוראות הנוגעות לעקרונות התגמול לבעל תפקיד מרכזי, יחולו בהתאמה גם על "עובד מפתח" בחברה. בנוסף רשאית החברה לאשר לעובד מפתח כאמור תגמולים משתנים, שאינם מותני ביצועים, במטרה לעודד את המשך העסקתו של אותו עובד, ובכלל זה מענק שמותנה אך ורק בהשלמת תקופת העסקה קבועה מראש ("מענק שימור") ומענק בעד שנת עבודתו הראשונה של בעל התפקיד (להלן: "מענק חתימה"). על מענק חתימה ומענק שימור יחולו ההוראות שהוגדרו בפרק "תגמול" בחוזר המאוחד.**

עקרונות תגמול דירקטורים בחברה

**1. הדירקטורים החיצוניים, לרבות נציג חיצוני בחברה יהיו זכאים לתגמול בגין השתתפות בישיבה ולתגמול שנתי, בהתאם להוראות הממונה על שוק ההון ביחס לחברה המנהלת של קופת גמל ענפית, תקנות ההתאגדות של החברה והחלטות האסיפה הכללית כפי שיהיו מעת לעת.**

**2. הדירקטורים שאינם דירקטורים חיצוניים לא יקבלו תגמול העולה על התגמול המשולם לדירקטור חיצוני בחברה ולא יקבלו רכיב משתנה בשל כהונתם.**

חריגים:

**מנכ"ל חברה המכהן גם כדירקטור בחברה לא יקבל תגמול נפרד בגין עבודתו כדירקטור אולם רשאי הדירקטוריון לאשר תוספת לשכרו כמנכ"ל, בתקופת כהונתו כדירקטור, בעלות שלא תעלה על 1/12 מגובה הגמול השנתי המשולם לדירקטור חיצוני בחברה.**

**דירקטוריון החברה רשאי לאשר ליו"ר דירקטוריון פעיל שכר ו/או תגמול חודשי. התגמול ייקבע בהתחשב בתגמול לדירקטור חיצוני בחברה, בהיקף המשרה שלו ובשיקולים נוספים[[6]](#footnote-7). יו"ר דירקטוריון לא יקבל רכיב משתנה בשל כהונתו. עקרונות התגמול של בעל תפקיד מרכזי יחולו, בהתאמה, גם על יו"ר דירקטוריון פעיל.**

**3. הדירקטורים, לרבות הדירקטורים החיצוניים בחברה יהיו זכאים לשיפוי, לביטוח נושאי משרה ולביטוח תאונות אישיות, בהתאם לתקנות ההתאגדות של החברה והחלטות האסיפה הכללית כפי שיהיו מעת לעת.**

**4. החברה רשאית לממן השתלמות מקצועית לדירקטור, בתחום אחריותו או השתלמות מקצועית המיועדת לדירקטורים ונושאי משרה בחברה.**

עקרונות תגמול בעלי תפקידים העוסקים בפונקציות בקרה

**עובדים ועוסקים בפונקציות בקרה (מערכת צל, בקרת השקעות, מערך עורפי, ציות אכיפה) לרבות בעל תפקיד מרכזי בפונקציית בקרה, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. לא יקבל כל תשלום רכיב משתנה הנגזר מביצועיו של נושא המשרה.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה.**

**עובדים בפונקציות בקרה כאמור לעיל, המועסקים ע"י נותן שירות במיקור חוץ של פעילות מהותית – יחולו עליהם העקרונות המפורטים בפרק "תגמול" בחוזר המאוחד ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול בעלי תפקידים העוסקים בשיווק, במכירה ובתיווך מול לקוחות

**עובדים ועוסקים בשיווק, במכירה ובתיווך מול לקוחות, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. ניתן לשלם תגמול משתנה, הנגזר מביצועיו של נושא המשרה, ובלבד שמדובר בתשלום חד-פעמי שאינו מתמשך.**

**התגמול המשתנה בממוצע לשנה לא יעלה על 80% מהתגמול הקבוע.**

חריג **– האמור לא יחול לגבי בונוס שנתי בהיקף שלא עולה על עלות 2 משכורות חודשיות, שניתן לבעל תפקיד כאמור שהוא עובד החברה או תמורה מיוחדת הניתנת לבעל תפקיד כאמור, בגין ביצוע מטלה מיוחדת.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה.**

**עובדים ועוסקים בשיווק, במכירה ובתיווך מול לקוחות, המועסקים ע"י נותן שירות במיקור חוץ של פעילות מהותית – יחולו עליהם העקרונות המפורטים בפרק "תגמול" בחוזר המאוחד ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עקרונות תגמול מועסקים בניהול השקעות בפועל

**עובדים ובעל תפקיד מרכזי, המועסקים בניהול השקעות בפועל, המקבלים תמורה ישירות מהחברה - יחולו עליהם העקרונות הבאים:**

**1. לא יקבל תגמול במניות ו/או מכשירים מבוססי מניות ו/או אופציות.**

**2. לא יקבל כל תשלום רכיב משתנה הנגזר מביצועיו של נושא המשרה.**

**3. החברה רשאית לממן השתלמות מקצועית, בתחום אחריותו או השתלמות מקצועית המיועדת לדירקטורים ונושאי משרה בחברה.**

**4. לא יקבל תמורה או הטבה כלשהי הנגזרת מתשואות הקופה.**

**עובדים ובעל תפקיד מרכזי, המועסקים בניהול השקעות בפועל, ע"י נותן שירות במיקור חוץ של פעילות מהותית – יחולו עליהם העקרונות המפורטים בפרק "תגמול" בחוזר המאוחד ויובטח כי מנגנון התגמולים של עובדים אלה, בשל עיסוקם בקשר להסכם ההתקשרות כאמור, שיש להם השפעה על פרופיל הסיכונים של החברה/ כספי הקופה, יהיה עקבי עם עקרונות החוזר ולא יכלול מנגנונים המעודדים נטילת סיכונים עודפים.**

עלויות העסקת עובדים ובעלי תפקיד מרכזי בקבוצת משקיעים

**1. החברה לא תישא בעלויות העסקת עובד או בעל תפקיד מרכזי בה בשל כהונתו בתאגיד אחר, לרבות כהונה בתאגיד אחר שהוא חלק מקבוצת משקיעים שאליה משתייכת החברה.**

**2. החברה תישא בעלויות העסקת עובד או בעל תפקיד מרכזי בו, בהתאם להיקף המשרה, הסמכות והאחרית של בעל התפקיד בחברה, ובכפוף למגבלות החוזר[[7]](#footnote-8).**

**3. החברה תוודא כי עובד או בעל תפקיד מרכזי בה לא יקבל כל תגמול בשל כהונתו בחברה מגורם אחר, ובכלל זה משולט בחברה[[8]](#footnote-9).**

1. העקרונות נקבעו בהתאמה לדרישות החוזר המאוחד חלק 1 שער 5, פרק 5 שכותרתו "תגמול". [↑](#footnote-ref-2)
2. **עלות שכר חציוני –** רמת **שכר** אשר מחצית מהעובדים משתכרים יותר ממנה ומחציתם פחות ממנה. [↑](#footnote-ref-3)
3. לעניין זה – 'בעל תפקיד מרכזי' – למעט דירקטור ולמעט חבר ועדת השקעות או ועדת אשראי שאינם עובדי החברה או גוף מוסדי אחר בקבוצת המשקיעים או תאגיד השולט בגוף המוסדי. [↑](#footnote-ref-4)
4. **"מענק פרישה" –** כל תגמול המשולם לנושא משרה, בסיום תקופת ההעסקה, מעבר לתגמולים בגין סיום העסקה שנקבעו לכלל העובדים והמועסקים בגוף המוסדי. [↑](#footnote-ref-5)
5. האמור לא יחול על זכויות שנצברו לעובד החברה ע"י החברה עד ליום התחילה. [↑](#footnote-ref-6)
6. שיקולים נוספים כמפורט בסעיף 6 (ב) לפרק "תגמול" בחוזר המאוחד, ובכלל זה היקף הנכסים המנוהלים ע"י החברה, אופי ומורכבות הפעילות, פערי תגמול רצויים בין דרגים שונים. [↑](#footnote-ref-7)
7. דהיינו, בעת כהונה של עובד או בעל תפקיד מרכזי במספר חברות שהם חלק מקבוצת משקיעים, על כל גוף מוסדי בקבוצה לשאת בעלויות העסקתו של אותו עובד או בעל תפקיד לפי היקף המשרה, הסמכות והאחריות באותה חברה, בכפוף למגבלות החוזר. [↑](#footnote-ref-8)
8. או ממחזיק מהותי בחברה בלא שולט. לעניין זה "שולט" – לרבות קרובו או תאגיד אחר שבשליטתו. "מחזיק מהותי" – כהגדרתו בסעיף 41 יד לחוק הפיקוח על הביטוח, לרבות קרובו או תאגיד אחר בשליטתו. [↑](#footnote-ref-9)